מבנה תיק עבודת גמר

מבוסס על ההנחיות באתר הפיקוח: (http://www.csit.org.il)

להלן מוצגים מרכיבי התיק המלווה של עבודת הגמר. ראוי לציין שההנחיות כאן הן כלליות ושייתכנו הבדלים בין פרויקטים שונים שמחייבים שינויים קלים במרכיבי תיק העבודה. יש לכתוב את התיק בהתאם להוראות המנחה.

מבנה התיק:

שער – נושא העבודה, שם התלמיד, בית ספר ועיר, שם המנחה ומקום עבודתו, שם המורה המלווה, שנה.

תוכן עניינים הכולל ראשי פרקים ולכל ראש פרק, מספר העמוד שבו הוא מתחיל.

תוכן העניינים יכלול את ראשי הפרקים הבאים:

1. תקציר, כולל רציונל.

פירוט: תארו את נושא הפרויקט בקצרה (2-4 משפטים) והסבירו למה בחרתם לעסוק בו

2. . מבוא ורקע כללי לנושא העבודה.

פירוט: תארו את נושא הפרויקט בהרחבה, תארו מערכות אחרות דומות שקיימות (אם יש) ובמה אתם משנים/מוסיפים למערכות אלה

3. מטרת העבודה

פירוט: מה המוצר המוגמר אמור לבצע, מטרות מרכזיות והשאלות שהמערכת עונה עליהן או פעולות שהמערכת מבצעת.

4. ניסוח וניתוח של הבעיה האלגוריתמית.

פירוט: תארו את הבעיות/פעולות/התהליכים שהייתם לממש כדי להשיג את מטרות המערכת.

5. תיאור אלגוריתמים קיימים לפתרון הבעיה

פירוט: תארו אלגוריתמים נפוצים שפותרים את הבעיות שתארתם בסעיף הקודם (כללו גם הפנייה למקורות של הפתרונות הקיימים) והסבירו למה לבחרתם בהם.

6. הפתרון המוצע

פירוט: בחירת הפתרון המוצע על ידי הכותב, תוך נימוק הבחירה בו ושלילת הפתרונות האלטרנטיביים, או פיתוח מקור

7. תיאור המודולים (ו/או מבני נתונים) של מערכת התוכנה

פירוט: לכל מודול הסבירו את מטרתו ואת הפעולות העיקריות שהוא מבצע ואיך הם קשורים למטרות ושאלות/פעולות המערכת.

8. סביבת העבודה

פירוט: ציינו את שפת התכנות שנבחרה לכתיבת הפרויקט ואת סביבת העבודה והכלים בהם השתמשתם במהלך הפיתוח

9. הערכת הפתרון

פירוט: השוו את העבודה עם פתרונות ויישומים קיימים והעריכו את הפתרון בפועל לעומת התכנון המקורי שלכם (שתואר בסעיף 6). הוסיפו המלצות לשיפורו ורעיונות להרחבה

10. תיאור הממשק למשתמש

פירוט: כתבו הדרכה למשתמש איך להפעיל את המערכת. ההדרכה תכלול דוגמאות של מסכי הממשק

11. רפלקציה

פירוט: מבט אישי על העבודה ועל תהליך פיתוחה, כולל אתגרים, אירועים מעניינים שקרו במהלך הפיתוח והתמודדות עם קשיים.

12. ביבליוגרפיה

פירוט: הביבליוגרפיה תכלול רקע תיאורטי וספרות מקצועית ספציפית לנושא העבודה: רשימת ספרים, מאמרים והפנייה לכתובות אתרים המכילים חומר רקע ששימש לפיתוח העבודה.

הערה: לא מספיק להתייחס לספרים המיועדים ללימוד שפה או כלים יישומיים ומדריכים למיניהם.

**נספחים:**

א. תדפיס של הקוד המתועד. יש להשתמש בכלים לתיעוד המאפיינים של סוג העבודה. התיעוד יכלול:

פירוט מבני הנתונים. עבור כל פונקציה יש לפרט את הקלטים, הפלטים והפונקציה מבצעת.

ב. דוגמאות מייצגות של הרצת המערכת.